
ΤΕΥΧΟΣ ΔΕΥΤΕΡΟ 


Αρ 


. Φύλλου 346 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Σύσταση και λειτουργία Εκκλησιαστικού Ιδρύμα¬ 
τος υπό την επωνυμίαν «ΚΩΝΣΤΑΝΤΟΠΟΥΛΕΙΟΝ 
ΙΔΡΥΜΑ ΦΙΛΑΝΘΡΩΠΙΑΣ ΚΑΙ ΕΥΠΟΙΪΑΣ ΤΗΣ ΙΕ- 
ΡΑΣ ΜΗΤΡΟΠΟΛΕΩΣ ΜΕΣΣΗΝΙΑΣ». 

2 Τροποποιήση του Κανονισμού σύστασης και λει¬ 
τουργίας του εκκλησιαστικού ιδρύματος υπό την 
επωνυμίαν: «Ίδρυμα ενισχύσεως και επιμορφώ- 
σεωςτου ευαγούς κλήρου της Ιερός Μητροπόλε- 
ως Σερρών καί Νιγρίτης «Ο Καλός Ποιμήν»». 


ΑΠΟΦΑΣΕΙΣ 

Αριθμ. 5762/149 (1) 

Σύσταση και λειτουργία Εκκλησιαστικού Ιδρύμα¬ 
τος υπό την επωνυμίαν «ΚΩΝΣΤΑΝΤΟΠΟΥΛΕΙΟΝ 
ΙΔΡΥΜΑ ΦΙΛΑΝΘΡΩΠΙΑΣ ΚΑΙ ΕΥΠΟΙΪΑΣ ΤΗΣ ΙΕ- 
ΡΑΣ ΜΗΤΡΟΠΟΛΕΩΣ ΜΕΣΣΗΝΙΑΣ». 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχουσα υπ' όψει: 

1. τα άρθρα 29 παρ. 2 και 59 παρ. 2 του ν. 590/1977 
«Περί Καταστατικού Χάρτου της Εκκλησίας της Ελλάδος» 
(Α' 146), και το άρθρο 68 παρ. 1, υποπαρ. 5 του ν. 4235/2014, 

2. την πρόνοιαν των ποιμένων της Εκκλησίας υπέρ του 
κατά Χριστόν βίου του Ορθοδόξου πληρώματος, διά 
παντός χρηστού και πρόσφορου μέσου, η οποία απορ¬ 
ρέει από το Ευαγγέλιον, τους Ιερούς Κανόνας και τους 
νόμους, 

3. τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Μεσσηνίας, 

4. την υπ' αριθ. 623/13.12.2017 Πρότασιν του Σεβα- 
σμιωτάτου Μητροπολίτου Μεσσηνίας Χρυσοστόμου, 

5. την από 4.1.2018 Γνωμοδότησιν του Νομικού Γρα¬ 
φείου της Εκκλησίας της Ελλάδος και 

6. την από 9.1.2018 Απόφασιν της Διαρκούς Ιεράς Συ¬ 
νόδου, αποφασίζει: 

Συνιστά εκκλησιαστικόν ίδρυμα υπό την επωνυμίαν 
«Κωνσταντοπούλειον Ίδρυμα φιλανθρωπίας και ευποι- 
ίας της Ιεράς Μητροπόλεως Μεσσηνίας» η λειτουργία, 


διοίκησις και διαχείρισις του οποίου θα διέπονται υπό 
του επόμενου Κανονισμού: 

ΚΑΝΟΝΙΣΜΟΣ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ ΕΚΚΛΗ¬ 
ΣΙΑΣΤΙΚΟΥ ΙΔΡΥΜΑΤΟΣ ΥΠΟ ΤΗΝ ΕΠΩΝΥΜΙΑΝ «ΚΩΝ- 
ΣΤΑΝΤΟΠΟΥΛΕΙΟΝ ΙΔΡΥΜΑ ΦΙΛΑΝΘΡΩΠΙΑΣ ΚΑΙ ΕΥΠΟΙ- 
ΪΑΣΤΗΣ ΙΕΡΑΣ ΜΗΤΡΟΠΟΛΕΩΣ ΜΕΣΣΗΝΙΑΣ» 

Άρθρον1 

Τίτλος - έδρα 

1. Εις την Ιεράν Μητρόπολιν Μεσσηνίας συνιστάται 
εκκλησιαστικόν ίδρυμα, το οποίον θα λειτουργεί ως 
εξαρτημένη υπηρεσία της Ιεράς Μητροπόλεως Μεσση¬ 
νίας αυτοτελούς διαχειρίσεως και μη κερδοσκοπικού 
χαρακτήρος, υπό την επωνυμίαν «ΚΩΝΣΤΑΝΤΟΠΟΥΛΕΓ 
ΟΝ ΙΔΡΥΜΑ ΦΙΛΑΝΘΡΩΠΙΑΣ ΚΑΙ ΕΥΠΟΙΪΑΣ ΤΗΣ ΙΕΡΑΣ 
ΜΗΤΡΟΠΟΛΕΩΣ ΜΕΣΣΗΝΙΑΣ», το οποίον θα διέπεται 
από τας διατάξεις του κανονισμού τούτου. 

2. Έδρα του Ιδρύματος είναι τα γραφεία της Ιεράς Μη¬ 
τροπόλεως Μεσσηνίας εις την Καλαμάταν. 

Άρθρον 2 

Σκοποί του Ιδρύματος 

Ο Σκοπός του Ιδρύματος είναι η κάλυψη φιλανθρω¬ 
πικών και ανθρωπιστικών αναγκών υπέρ των κατοίκων 
της Μεσσηνίας. Ειδικότερα: 

α) Η παροχή οικονομικής ενισχύσεως του Γενικού Φι¬ 
λόπτωχου Ταμείου της Ιεράς Μητροπόλεως Μεσσηνίας. 

β) Η παροχή οικονομικής ενισχύσεως του Ταμείου 
Αρωγής Απόρων Μεσσηνίων Φοιτητών της Ιεράς Μη¬ 
τροπόλεως Μεσσηνίας. 

γ) Η κάλυψις τυχόν αναγκών των Κληρικών της Ιεράς 
Μητροπόλεως (έκτακτα επιδόματα, κ.α.). 

δ) Η κάλυψις εξόδων των Κληρικών της Ιεράς Μητρο¬ 
πόλεως Μεσσηνίας που μεταβαίνουν εκτός της επαρχίας 
δια λόγους υγείας. 

ε) Η χορήγησις επιδομάτων εις νέους, μαθητάς, σπου- 
δαστάς και φοιτητάς. 

στ) Η υλική ενίσχυσις στελεχών και συνεργατών της 
Ιεράς Μητροπόλεως, υποψηφίων Κληρικών, Αναγνω¬ 
στών και Ιεροπαίδων. 

ι) Η εξασφάλισις πόρων προς ενίσχυσιν πολυτέκνων 
ιερατικών οικογενειών της Ιεράς Μητροπόλεως Μεσ¬ 
σηνίας, ως και προς οικονομικήν συνδρομήν αυτών εις 
ειδικός περιστάσεις. 

κ) Η ανέγερση κτιρίου για την εξυπηρέτηση των φιλαν¬ 
θρωπικών και ανθρωπιστικών σκοπών του Ιδρύματος. 

Τεύχος Β'346/07.02.2018 


Άρθρον 3 

Διοίκησιςτου Ιδρύματος 

Ι.Το Ίδρυμα διοικείται υπό πενταμελούς Διοικητικού 
Συμβουλίου απαρτιζόμενου εκ του Μητροπολίτου ως 
Προέδρου, του εκάστοτε Πρωτοσυγκέλλου η του Γενικού 
Αρχιερατικού Επιτρόπου ως Αντιπροέδρου και ετέρων 
τριών μελών, εξ ευυπολήπτων Χριστιανών της επαρχίας 
ημών, ανδρών η γυναικών μετά των αναπληρωτών τους 
διοριζομένων υπό του Μητροπολιτικού Συμβουλίου τη 
προτάσει του Μητροπολίτου επί τριετή θητείαν. Παραι¬ 
τούμενα ή ελλείποντα δι' οιονδήποτε λόγον μέλη του 
Συμβουλίου αντικαθίστανται εντός ευλόγουχρόνου.Τα 
μέλη δύνανται να επαναδιορισθούν και πέραν των δυο 
θητειών. 

2. Μέλος του Διοικητικού Συμβουλίου δύναται να 
απαλλαγή των καθηκόντων του προ της λήξεως της 
θητείας του με απόφασιν του Δ.Σ. κατόπιν σοβαρού τί¬ 
νος λόγου: σοβαρό πρόβλημα υγείας, αδικαιολόγητος 
απουσία εκ τριών συνεχόμενων συνεδριάσεων, άρνησις 
υπογραφής πρακτικών, μη συνεργασιμότητα μετά των 
υπολοίπων μελών και δη και του Προέδρου του Δ.Σ., 
τέλεσις αξιοποίνου πράξεως, παράβασις του καθήκο¬ 
ντος εχεμύθειας, παραβίασις της αρχής προστασίας 
προσωπικών δεδομένων των μελών του Δ.Σ. και των 
υπό συζήτησιν προσωπικών καταστάσεων και λοιπών 
θεμάτων, συμπεριφορά μη συνάδουσα μετά της Ορθο¬ 
δόξου πίστεως, του εκκλησιαστικού φρονήματος, του 
χριστιανικού ήθους και της αρετής της φιλανθρωπίας. 

3. Το Διοικητικόν Συμβούλιον του Ιδρύματος κατά την 
πρώτην αυτού Συνεδρίαν εκλέγει εκ των μελών αυτού 
τον Γραμματέα και τον Ταμίαν αυτού. 

4. Το Συμβουλιον συνεδριάζει τη εγγράφω προσκλήσει 
του Προέδρου ή τη αιτήσει τουλάχιστον τριών μελών 
αυτού. Απαρτία υπάρχει εις τας συνεδριάσεις παρισταμέ- 
νων τριών τουλάχιστον μελών του Συμβουλίου. Αι απο¬ 
φάσεις λαμβάνονται κατάπλειοψηφίαν και εν ισοψηφία 
υπερισχύει η ψήφος του Προέδρου. 

Άρθρον 4 

Αρμοδιότητες του Διοικητικού Συμβουλίου 

Το Διοικητικό Συμβούλιο του Ιδρύματος έχει τας κά¬ 
τωθι αρμοδιότητας: 

α) Διοικεί και διαχειρίζεται την περιουσίαν του Ιδρύμα¬ 
τος και αποφασίζει δια παν μέτρον, το οποίον συμβάλλει 
εις την εύρυθμον λειτουργίαν αυτού. 

β) Αποφασίζει δια παν θέμα αφορών ειςτην εκπλήρω- 
σιν των σκοπών αυτού. 

γ) Καταρτίζει τον ετήσιον Προϋπολογισμόν και Απο¬ 
λογισμόν αυτού και υποβάλλει τούτους προς έγκρισιν 
εις τον Μητροπολιτικόν Συμβούλιον της Ιεράς Μητρο- 
πόλεως Μεσσηνίας. 

δ) Αποφασίζει δια παν έτερον θέμα, το οποίον δεν 
προβλέπεται εις τον παρόντα Κανονισμόν. 

Άρθρον 5 

Υποχρεώσεις των μελών του Δ.Σ. 

Ο οικείος Μητροπολίτης ασκεί την ανωτάτην κανονι¬ 
κήν εποπτείαν επ' αυτού του Ιδρύματος. 

Α. Ο Πρόεδρος του Δ.Σ. έχει τις εξής υποχρεώσεις: 


1. Έχει την ευθύνη του συντονισμού των μελών του 
Δ.Σ. προς υλοποίησιν των σκοπών του Ιδρύματος. 

2. Εκπροσωπεί το Ίδρυμα ενώπιον πάσης αρχής και εις 
όλας τας σχέσεις αυτού μετ' άλλων Ιδρυμάτων, οργανι¬ 
σμών ή ιδιωτών και συναλλάσσεται μετ' αυτών. 

3. Λαμβάνει γνώσιν όλων των εισερχομένων και εξερ- 
χόμενων εγγράφων του Ιδρύματος και συνυπογράφει 
μετάτουταμίουτα Γραμμάτια Εισπράξεων και τα Εντάλ¬ 
ματα Πληρωμών. 

4. Συγκαλεί το Δ.Σ. εις συνεδριάσεις, προεδρεύει και 
διευθύνει τας εν αυτώ συζητήσεις και υπογράφει άπασαν 
την αλληλογραφίαν του Ιδρύματος. 

Β. Ο Αντιπρόεδρος αναπληροί τον Πρόεδρον οσάκις 
απουσιάζει εις όλας τας αρμοδιότητας αυτού και ενεργεί 
κατόπιν εντολής του Προέδρου. Συγκαλλεί το Δ.Σ. και 
προεδρεύει αυτού απουσιάζοντος η κωλυομένου του 
Προέδρου. 

Γ. Ο γραμματεύς τηρεί τα Πρακτικά Συνεδριάσεων του 
ΔΣ, συντάσσει και συνυπογράφει μετά του Προέδρου 
του Δ.Σ. άπαντα τα έγγραφα, είναι υπεύθυνος δια την αλ¬ 
ληλογραφίαν και ενημερώνει τον Πρόεδρον περί αυτής, 
φυλάσσει την σφραγίδα του Ιδρύματος και μεριμνά δια 
την ορθήν λειτουργίαν της Γραμματείας αυτού. 

Δ. Ο ταμίας τηρεί τα σχετικά βιβλία και συντάσσει τον 
ετήσιον Προϋπολογισμόν και Απολογισμόν του Ιδρύμα¬ 
τος, τους οποίους υποβάλλει προς ψήφισιν εις το Διοικη¬ 
τικόν Συμβουλιον, το οποίον εν συνεχεία διαβιβάζει τού¬ 
τους εις το Μητροπολιτικόν Συμβούλιον προς έγκρισιν. 

Ε. Αι εισπραττόμενοι εισφοραί υπέρ του Ιδρύματος 
κατατίθενται εις τραπεζικόν λογαριασμόν επ' ονόματι 
του Ιδρύματος.Το χρηματικόν ποσόν,το οποίον δύναται 
να φέρει εις χείρας του ο ταμίας καθορίζεται υπό του 
Διοικητικού Συμβουλίου. Αναλήψεις χρημάτων γίνονται 
κατόπιν αποφάσεωςτου Διοικητικού Συμβουλίου. 

Άρθρον 6 

Πόροι και διάθεσις αυτών 
Ί. Οι πόροι του Ιδρύματος είναι οι εξής: 
α) Η καταλειφθείσα κινητή και ακίνητος περιουσία 
διά της υπ' αριθ. 13.109/4.9.2010 δημόσιας διαθήκης 
του διαθέτη Νικολάου Κωνσταντοπούλου νομίμως δη- 
μοσιευθείσης διά του υπ' αριθ. 86/16.2.2017 πρακτικού 
δημοσιεύσεως δημοσίας διαθήκης του Ειρηνοδικείου 
Καλαμάτας. 

β) Εκτηςαξιοποιήσεωςτηςπεριουσίαςτου Ιδρύματος 
γ) Προαιρετικοί εισφοραί οιουδήποτε φυσικού η νο¬ 
μικού προσώπου (ονομαστικοί ή ανώνυμοι) 
δ) Κρατικοί επιχορηγήσεις, κοινοτικοί επιχορηγήσεις 
ως και πάσα άλλη νόμιμος επιχορήγησις 
ε) Δωρεαί, προαιρετικοί εισφοραί, κληρονομίαι και 
κληροδοσίαι παντός φυσικού ή νομικού προσώπου 
στ) Πάσα ετέρα πρόσοδος προερχομένη εξ οιασδή- 
ποτε νομίμου πηγής ως και μελλοντικώς ορισθησομένη 
2. Διάθεσις των πόρων: 

α) Οι ανωτέρω πόροι διατίθενται δια τους σκοπούς 
τους αναγραφόμενους εις το Άρθρον 2 του παρόντος 
Κανονισμού. 

β) Η κατανομή και διάθεσις των πόρων απόκειται εις 
την διακριτικήν ευχέρειαν του Διοικητικού Συμβουλίου. 




Τεύχος Β' 346/07.02.2018 

Άρθρον 7 

Τηρούμενα βιβλία 

Το Ίδρυμα έχει ιδίαν διαχείρισιν, τηρεί δε τα Διαχει¬ 
ριστικά Βιβλία αυτού, συμφώνως προς το σύστημα τη- 
ρήσεως των Λογιστικών Βιβλίων των Εκκλησιαστικών 
Νομικών προσώπων, θεωρημένων υπό της Ιεράς Μη- 
τροπόλεως ήτοι: 

α) Βιβλίον Πράξεων Διοικητικού Συμβουλίου 
β) Βιβλίον Πρωτοκόλλου 
γ) Βιβλίον Ταμείου 

δ) Βιβλίον κινητής και ακινήτου περιουσίας 
ε) Γραμμάτια Εισπράξεων και Εντάλματα Πληρωμών 
Η διαχείρισις διεξάγεται δια διπλοτύπων Γραμματίων 
Εισπράξεων και Ενταλμάτων πληρωμών, θεωρημένων 
υπό της Ιεράς Μητροπόλεως Μεσσηνίας και είναι εκτε¬ 
λεστέα εφ' όσον φέρουν απαραιτήτως την υπογραφήν 
του Προέδρου ή του Αντιπροέδρου και του ταμίου του 
Ιδρύματος. 

ΤΕΛΙΚΑΙ ΔΙΑΤΑΞΕΙΣ 

Άρθρον 8 

Σφραγίς 

Το Ίδρυμα έχει ιδίαν κυκλικήν σφραγίδα με τον τίτλον: 
«ΙΕΡΑ ΜΗΤΡΟΠΟΛΙΣ ΜΕΣΣΗΝΙΑΣ - ΚΩΝΣΤΑΝΤΟΠΟΥΛΕΙ- 
ΟΝ ΙΔΡΥΜΑ ΦΙΛΑΝΘΡΩΠΙΑΣ ΚΑΙ ΕΥΠΟΙΪΑΣ» και η οποία 
έχει εις το κέντρον το σημείον του σταυρού. 

Άρθρον 9 

Κατάργησιςτου Ιδρύματος 

1. Το Ίδρυμα διαλύεται ή καταργείται κατόπιν απο- 
φάσεως της Διαρκούς Ιεράς Συνόδου επί της σχετικής 
προτάσεως του οικείου Μητροπολίτου. Τυχόν απόφα- 
σις του Δ.Σ. του Ιδρύματος δύναται να υποκαταστήσει 
την πρότασιν του Μητροπολίτου, εφ' όσον λαμβάνεται 
προεδρεύοντοςτου Μητροπολίτου και με θετικήν υπέρ 
της διαλύσεως ψήφον αυτού. Η απόφασιςτης Δ.Ι.Σ. είναι 
δημοσιευτέα εις την Εφημερίδα της Κυβερνήσεως και εις 
το Περιοδικόν «Εκκλησία». 

2. Μετά την κατάργησιν του Ιδρύματος παν κινητόν 
ή ακίνητον περιουσιακόν αυτού στοιχείον, ακόμη και 
χρηματικόν, περιέρχεται αυτοδικαίως χωρίς καμμίαν 
άλλην διαδικασίαν εις το νομικόν πρόσωπον της Ιεράς 
Μητροπόλεως Μεσσηνίας. 

Άρθρον10 

Τροποποίησις του παρόντος κανονισμού 

Ο παρών Κανονισμός τροποποιείται κατόπιν απο- 
φάσεως της Διαρκούς Ιεράς Συνόδου επί της σχετικής 
προτάσεως του οικείου Μητροπολίτου. Τυχόν απόφα- 
σις του Δ.Σ. του Ιδρύματος δύναται να υποκαταστήσει 
την πρότασιν του Μητροπολίτου, εφ' όσον λαμβάνεται 
προεδρεύοντοςτου Μητροπολίτου και διά θετικής υπέρ 
της τροποποιήσεως ψήφου αυτού. Η απόφασις της Δ.Ι.Σ. 
είναι δημοσιευτέα εις την Εφημερίδα της Κυβερνήσεως 
και εις το Περιοδικόν «Εκκλησία». 

Άρθρον Ί Ί 

Ισχύς του παρόντος Κανονισμού 
Ο παρών Κανονισμός ισχύει από της δημοσιεύσεως 


αυτού εις την Εφημερίδα της Κυβερνήσεως και εις το 
επίσημον Δελτίον της Εκκλησίας της Ελλάδος Περιοδικόν 
«ΕΚΚΛΗΣΙΑ». 

Άρθρον12 

Κάλυψις δαπάνης 

Εκ των διατάξεων του Κανονισμού τούτου δεν προ- 
καλείται δαπάνη εις βάρος του Προϋπολογισμού του 
νομικού προσώπου της Ιεράς Μητροπόλεως Μεσσηνίας. 

Η απόφασις αυτή να δημοσιευθεί εις την Εφημερίδα 
της Κυβερνήσεως και στο περιοδικό «ΕΚΚΛΗΣΙΑ». 

Αθήνα, 9 Ιανουάριου 2018 

Ο Πρόεδρος 

Τ Ο Αθηνών ΙΕΡΩΝΥΜΟΣ 


Αριθμ. 89/145 _ (2) 

Τροποποιήση του Κανονισμού σύστασης και λει¬ 
τουργίας του εκκλησιαστικού ιδρύματος υπό την 
επωνυμίαν: «Ίδρυμα ενισχύσεως και επιμορφώ- 
σεως του ευαγούς κλήρου της Ιεράς Μητροπό¬ 
λεως Σερρών καί Νιγρίτης "Ο Καλός Ποιμήν"». 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχουσα υπ' όψει: 

1) τας διατάξεις των άρθρων 1 παρ. 4,29 παρ. 2 και 59 
παρ. 2 του ν. 590/1977 «Περί του Καταστατικού Χάρτου 
της Εκκλησίας της Ελλάδος» και του άρθρου 68 παρ. Ί 
του ν. 4235/2014, 

2) τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, τας απορρέουσας εκ των 
Ευαγγελικών επιταγών, των Ιερών Κανόνων και των Νό¬ 
μων του Κράτους, 

3) τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Σερρών και 
Νιγρίτης, 

4) την υπ' αριθ. 1381/29.12.2017 πρότασιν του Σεβα- 
σμιωτάτου Μητροπολίτου Σερρών και Νιγρίτης Θεολόγου, 

5) την από 9.Ί .2018 γνωμοδότησιν της Νομικής Υπη¬ 
ρεσίας της Ιεράς Συνόδου της Εκκλησίας της Ελλάδος, 

6) την από 10.1.2018 Απόφασιν της Διαρκούς Ιεράς 
Συνόδου, αποφασίζει: 

Τροποποιεί τον Κανονισμόν συστάσεως και λειτουρ¬ 
γίας του εκκλησιαστικού ιδρύματος υπό την επωνυμία 
«Ίδρυμα ενισχύσεως και επιμορφώσεως του ευαγούς 
κλήρου της Ιεράς Μητροπόλεως Σερρών και Νιγρίτης "Ο 
Καλός Ποιμήν"», (Β' 3724/23.10.2017), ως εξής: 

Τ ροποποίησις Κανονισμού συστάσεως και λειτουργίας 
του εκκλησιαστικού ιδρύματος ενισχύσεως και επιμορ- 
φώσεως του ευαγούς κλήρου της Ιεράς Μητροπόλεως 
Σερρών και Νιγρίτης "Ο Καλός Ποιμήν" 

Άρθρο Ί 

1. Η παράγραφος β' του άρθρου 2 του Κανονισμού 
συστάσεως και λειτουργίας του εκκλησιαστικού Ιδρύ- 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'346/07.02.2018 


ματος της Ιερός Μητροπόλεως Σερρών και Νιγρίτης με 
την επωνυμίαν «Ίδρυμα ενισχύσεως και επιμορφώσεως 
του ευαγούς κλήρου της Ιερός Μητροπόλεως Σερρών 
και Νιγρίτης "Ο Καλός Ποιμήν"» (Φ.Ε.Κ. Β 1 3724/2017), 
αντικαθίσταται ως εξής: 

«β) Η παροχή παντός είδους οικονομικής βοήθειας 
πρωτίστως στους κληρικούς της Ιερός Μητροπόλεως 
Σερρών και Νιγρίτης και ακολούθως, εφ' όσον υπάρχει 
η δυνατότης, και στους εκκλησιαστικούς υπαλλήλους 
αυτής, τακτικούς ή επί συμβάσει ιδιωτικού δικαίου, που 
χρειάζονται στήριξη, με κοινωνικά και οικονομικά κρι¬ 
τήρια». 


Άρθρο 2 

1. Η παρούσα ισχύει απάτης δημοσιεύσεώςτης στην Εφη¬ 
μερίδα της Κυβερνήσεως και στο περιοδικό «ΕΚΚΛΗΣΙΑ». 

2. Δια της παρούσης αποφάσεως δεν προκαλείται δα¬ 
πάνη σε βάροςτου ιδρύματος ή του νομικού προσώπου 
της Ιερός Μητροπόλεως Σερρών και Νιγρίτης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 2018 

Ο Πρόεδρος 

ΤΟ Αθηνών ΙΕΡΩΝΥΜΟΣ 

